CELEX: 32014R0459
Language: el
Date: 2014-04-29 00:00:00
Title: Εκτελεστικός κανονισμός (ΕΕ) αριθ. 459/2014 της Επιτροπής, της 29ης Απριλίου 2014 , για την τροποποίηση ορισμένων κανονισμών σχετικά με την κατάταξη εμπορευμάτων στη συνδυασμένη ονοματολογία

6.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/43
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 459/2014 ΤΗΣ ΕΠΙΤΡΟΠΉΣ
   της 29ης Απριλίου 2014
   για την τροποποίηση ορισμένων κανονισμών σχετικά με την κατάταξη εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 953/2013 του Συμβουλίου (2) τροποποίησε το παράρτημα I του κανονισμού (ΕΟΚ) αριθ. 2658/87 και αντικατέστησε τους κωδικούς ΣΟ 8528 59 10, 8528 59 40 και 8528 59 80 με τους κωδικούς ΣΟ 8528 59 20, 8528 59 31, 8528 59 39 και 8528 59 70.
            
         
               (2)
            
            
               Ορισμένοι κανονισμοί της Επιτροπής σχετικά με την κατάταξη εμπορευμάτων, οι οποίοι εκδόθηκαν με σκοπό την εξασφάλιση της ομοιόμορφης εφαρμογής της συνδυασμένης ονοματολογίας που θεσπίσθηκε με τον κανονισμό (ΕΟΚ) αριθ. 2658/87, αναφέρονται σε κωδικούς ΣΟ οι οποίοι δεν ισχύουν πλέον. Ως εκ τούτου, πρέπει να τροποποιηθούν, ούτως ώστε να λαμβάνουν υπόψη τους ισχύοντες κωδικούς ΣΟ.
            
         
               (3)
            
            
               Η επιτροπή τελωνειακού κώδικα δεν γνωμοδότησε όσον αφορά τη συσκευή του παραρτήματος III του παρόντος κανονισμού εντός της προθεσμίας που είχε ορίσει ο πρόεδρός της. Τα μέτρα που προβλέπονται στα παραρτήματα I, II και IV του παρόντος κανονισμού είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το παράρτημα του κανονισμού (ΕΚ) αριθ. 1156/2008 της Επιτροπής (3), όπως τροποποιήθηκε με τον εκτελεστικό κανονισμό (ΕΕ) αριθ. 441/2013 (4), αντικαθίσταται από το κείμενο που παρατίθεται στο παράρτημα I του παρόντος κανονισμού.
   2.   Το σημείο 1 του παραρτήματος του κανονισμού (ΕΚ) αριθ. 1172/2008 της Επιτροπής (5), όπως τροποποιήθηκε με τον εκτελεστικό κανονισμό (ΕΕ) αριθ. 441/2013 της Επιτροπής, αντικαθίσταται από το κείμενο που παρατίθεται στο παράρτημα II του παρόντος κανονισμού.
   3.   Το παράρτημα του εκτελεστικού κανονισμού (ΕΕ) αριθ. 1196/2011 της Επιτροπής (6) αντικαθίσταται από το κείμενο που περιλαμβάνεται στο παράρτημα III του παρόντος κανονισμού.
   4.   Το παράρτημα του εκτελεστικού κανονισμού (ΕΕ) αριθ. 698/2012 της Επιτροπής (7) αντικαθίσταται από το κείμενο που περιλαμβάνεται στο παράρτημα IV του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΕ) αριθ. 953/2013 του Συμβουλίου, της 26ης Σεπτεμβρίου 2013, για την τροποποίηση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (ΕΕ L 263 της 5.10.2013, σ. 4).
   
      (3)  Κανονισμός (ΕΚ) αριθ. 1156/2008 της Επιτροπής, της 20ής Νοεμβρίου 2008, για την κατάταξη ορισμένων εμπορευμάτων στη συνδυασμένη ονοματολογία (ΕΕ L 310 της 21.11.2008, σ. 9).
   
      (4)  Εκτελεστικός κανονισμός (ΕΕ) αριθ. 441/2013 της Επιτροπής, της 7ης Μαΐου 2013, για την τροποποίηση ή την κατάργηση ορισμένων κανονισμών για την κατάταξη εμπορευμάτων στη συνδυασμένη ονοματολογία (ΕΕ L 130 της 15.5.2013, σ. 1).
   
      (5)  Κανονισμός (ΕΚ) αριθ. 1172/2008 της Επιτροπής, της 25ης Νοεμβρίου 2008, για την κατάταξη εμπορευμάτων στη συνδυασμένη ονοματολογία (ΕΕ L 317 της 27.11.2008, σ. 4).
   
      (6)  Εκτελεστικός κανονισμός (ΕΕ) αριθ. 1196/2011 της Επιτροπής, της 17ης Νοεμβρίου 2011, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ L 303 της 22.11.2011, σ. 12).
   
      (7)  Εκτελεστικός κανονισμός (ΕΕ) αριθ. 698/2012 της Επιτροπής, της 25ης Ιουλίου 2012, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ L 203 της 31.7.2012, σ. 34).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Συσκευή για την εγγραφή, αναπαραγωγή και απεικόνιση σταθερών εικόνων (καλούμενη “digital photo frame”, ψηφιακή κορνίζα φωτογραφιών), με εξωτερικές διαστάσεις 17 (Μ) × 12,9 (Π) × 12,3 (Β) cm, αποτελούμενη από τα ακόλουθα κύρια συστατικά στοιχεία σε ενιαίο περίβλημα:
                                    
                                                —
                                             
                                             
                                                έγχρωμη οθόνη απεικόνισης τεχνολογίας υγρών κρυστάλλων (LCD), με διαγώνιο οθόνης 13 cm (5,1 ίντσες) και ανάλυση 320 × 240 εικονοστοιχεία,
                                             
                                          
                                                —
                                             
                                             
                                                υποδοχή για κάρτα δομοστοιχείου ταυτότητας συνδρομητή (SIM),
                                             
                                          
                                                —
                                             
                                             
                                                διεπαφή για υπέρυθρες ακτίνες,
                                             
                                          
                                                —
                                             
                                             
                                                εσωτερική μνήμη,
                                             
                                          
                                                —
                                             
                                             
                                                κομβία χειρισμού.
                                             
                                          Οι εικόνες μεταφέρονται στην εσωτερική μνήμη της συσκευής από συμβατή συσκευή (όπως κινητό τηλέφωνο, αυτόματη μηχανή επεξεργασίας πληροφοριών ή ψηφιακή φωτογραφική μηχανή) μέσω υπέρυθρου σήματος ή με κάρτα SIM μέσω της υπηρεσίας μηνυμάτων πολυμέσων (MMS).
                                    Είναι επίσης δυνατή η μεταφορά των εικόνων από τη συσκευή, μέσω του υπέρυθρου σήματος, σε συμβατή συσκευή.
                                    Η συσκευή αναγνωρίζει τους μορφότυπους JPEG και GIF, με μέγιστη ανάλυση 1 024 × 728 εικονοστοιχεία.
                                    Η συσκευή έχει τη δυνατότητα να απεικονίζει εικόνες είτε μεμονωμένα είτε σε συνεχή αλληλουχία.
                                    Στην εσωτερική μνήμη της συσκευής είναι δυνατόν να αποθηκευτούν έως και 50 εικόνες.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8528, 8528 59 και 8528 59 70.
                        Δεδομένου ότι η συσκευή είναι σχεδιασμένη για να εκτελεί τρεις λειτουργίες κατά την έννοια της σημείωσης 3 του τμήματος XVI (εγγραφή, αναπαραγωγή και προβολή εικόνων), πρέπει να καταταχθεί ως εάν να συνίστατο μόνο από τη μηχανή η οποία επιτελεί την κύρια λειτουργία της.
                        Λόγω της δυνατότητας απεικόνισης εικόνων, ως κύρια λειτουργία της συσκευής θεωρείται η απεικόνιση, που είναι ειδική λειτουργία που κατονομάζεται στην κλάση 8528.
                        Το γεγονός ότι τα σήματα δεν απεικονίζονται απευθείας από εξωτερικές πηγές δεν αποκλείει την κατάταξη της συσκευής στην κλάση 8528, επειδή οι οθόνες απεικόνισης της εν λόγω κλάσης μπορούν να λαμβάνουν ποικιλία σημάτων από διαφορετικές πηγές [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8528 τρίτη παράγραφος].
                        Η συσκευή πρέπει επομένως να καταταχθεί στον κωδικό ΣΟ 8528 59 70 ως άλλη οθόνη απεικόνισης.
                     
                  
                        
                                    2.
                                 
                                 
                                    Συσκευή για την εγγραφή, αναπαραγωγή και απεικόνιση σταθερών εικόνων και εικόνων βίντεο καθώς και για την εγγραφή και αναπαραγωγή ήχου (καλούμενη “digital picture frame”, ψηφιακή κορνίζα εικόνων), με εξωτερικές διαστάσεις 33 (Π) × 24,1 (Υ) × 4,1 (Β) cm, αποτελούμενη από τα ακόλουθα κύρια συστατικά στοιχεία σε ενιαίο περίβλημα:
                                    
                                                —
                                             
                                             
                                                έγχρωμη οθόνη απεικόνισης τεχνολογίας υγρών κρυστάλλων (LCD), με διαγώνιο οθόνης 25,4 cm (10 ίντσες) και ανάλυση 800 × 480 εικονοστοιχεία,
                                             
                                          
                                                —
                                             
                                             
                                                εσωτερική μνήμη με χωρητικότητα αποθήκευσης 128 MB,
                                             
                                          
                                                —
                                             
                                             
                                                υποδοχές για κάρτες μνήμης,
                                             
                                          
                                                —
                                             
                                             
                                                ενσωματωμένα ηχεία,
                                             
                                          
                                                —
                                             
                                             
                                                δύο διεπαφές USB,
                                             
                                          
                                                —
                                             
                                             
                                                κομβία χειρισμού.
                                             
                                          Υποστηρίζει τους ακόλουθους μορφότυπους:
                                    
                                                —
                                             
                                             
                                                ήχου: MP3,
                                             
                                          
                                                —
                                             
                                             
                                                σταθερής εικόνας: JPEG, GIF,
                                             
                                          
                                                —
                                             
                                             
                                                βίντεο: MPEG1, MPEG4, MOV, AVI.
                                             
                                          Στις υποδοχές για κάρτες μνήμης μπορούν να εισαχθούν διάφοροι τύποι διατάξεων στερεάς κατάστασης μη πτητικής αποθήκευσης.
                                    Οι εικόνες απεικονίζονται είτε μεμονωμένα είτε σε συνεχή αλληλουχία είτε σε μορφή εικονιδίων.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8528, 8528 59 και 8528 59 70.
                        Δεδομένου ότι η συσκευή είναι σχεδιασμένη για να εκτελεί τρεις λειτουργίες κατά την έννοια της σημείωσης 3 του τμήματος XVI (εγγραφή, αναπαραγωγή και προβολή εικόνων), πρέπει να καταταχθεί ως εάν να συνίστατο μόνο από τη μηχανή η οποία επιτελεί την κύρια λειτουργία της.
                        Η συσκευή έχει επινοηθεί και σχεδιασθεί με σκοπό να αναπαράγει σταθερές εικόνες και εικόνες βίντεο. Η εγγραφή σταθερών εικόνων και εικόνων βίντεο θεωρείται δευτερεύουσα λειτουργία της συσκευής. Ως εκ τούτου, η κύρια λειτουργία της είναι η απεικόνιση, που είναι ειδική λειτουργία που κατονομάζεται στην κλάση 8528.
                        Το γεγονός ότι τα σήματα δεν απεικονίζονται απευθείας από εξωτερικές πηγές δεν αποκλείει την κατάταξη της συσκευής στην κλάση 8528, επειδή οι οθόνες απεικόνισης της εν λόγω κλάσης μπορούν να λαμβάνουν ποικιλία σημάτων από διαφορετικές πηγές (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8528 τρίτη παράγραφος).
                        Η συσκευή δεν έχει δυνατότητα εμφάνισης σημάτων απευθείας από αυτόματη μηχανή επεξεργασίας δεδομένων καθώς οι διεπαφές USB χρησιμοποιούνται μόνο για τη μεταφορά αρχείων πολυμέσων. Συνεπώς, η κατάταξη στις διακρίσεις 8528 51 00 και 8528 59 31 αποκλείεται.
                        Η συσκευή πρέπει επομένως να καταταχθεί στον κωδικό ΣΟ 8528 59 70 ως άλλη οθόνη απεικόνισης.»
                     
                  
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Συσκευή η οποία λειτουργεί με ηλεκτρικές στήλες και αποτελείται από σύστημα οπτικής ανάγνωσης με ακτίνες λέιζερ για αναπαραγωγή βίντεο και έγχρωμη οθόνη απεικόνισης για προβολή βίντεο (καλούμενη “φορητή συσκευή αναπαραγωγής DVD”). Οι εξωτερικές της διαστάσεις είναι 19 (Μ) × 14,2 (Π) × 3,7 (Υ) cm και το βάρος της 800 γραμμάρια.
                                    Η οθόνη απεικόνισης είναι τεχνολογίας υγρών κρυστάλλων (LCD), με διαγώνιο οθόνης 21,6 cm (8,5 ίντσες). Η συσκευή είναι αναδιπλούμενη και η οθόνη περιστρεφόμενη.
                                    Η συσκευή είναι εξοπλισμένη με ενσωματωμένα ηχεία.
                                    Διαθέτει τις ακόλουθες διεπαφές:
                                    
                                                —
                                             
                                             
                                                υποδοχές για κάρτες επέκτασης μνήμης,
                                             
                                          
                                                —
                                             
                                             
                                                μία θύρα USB,
                                             
                                          
                                                —
                                             
                                             
                                                είσοδο και έξοδο σύνθετου σήματος βίντεο,
                                             
                                          
                                                —
                                             
                                             
                                                υποδοχές για ακουστικά κεφαλής.
                                             
                                          Έχει τη δυνατότητα ανάγνωσης οπτικών υποθεμάτων (π.χ. CD, DVD) καθώς και υποθεμάτων με ημιαγωγό (π.χ. μνήμες flash μέσω σειριακής σύνδεσης USB), διαφόρων μορφοτύπων ήχου και εικόνας.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8528, 8528 59 και 8528 59 70.
                        Δεδομένου ότι η συσκευή έχει σχεδιαστεί για να εκτελεί δύο λειτουργίες κατά την έννοια της σημείωσης 3 του Τμήματος XVI (αναπαραγωγή και προβολή βίντεο), πρέπει να καταταχθεί ως εάν συνίστατο μόνο από τη μηχανή η οποία επιτελεί την κύρια λειτουργία της.
                        Δεδομένου του σχεδιασμού της συσκευής, και ειδικότερα του μεγέθους της οθόνης, το οποίο διευκολύνει τη θέαση αλληλουχιών βίντεο για μεγαλύτερη χρονική διάρκεια, η κύρια λειτουργία της συσκευής είναι η απεικόνιση βίντεο.
                        Η συσκευή δεν έχει δυνατότητα εμφάνισης σημάτων απευθείας από αυτόματη μηχανή επεξεργασίας πληροφοριών καθώς η θύρα USB χρησιμοποιείται μόνο για τη μεταφορά αρχείων πολυμέσων. Συνεπώς, η κατάταξη στις διακρίσεις 8528 51 00 και 8528 59 31 αποκλείεται.
                        Η συσκευή πρέπει επομένως να καταταχθεί στον κωδικό ΣΟ 8528 59 70 ως άλλη οθόνη απεικόνισης.»
                     
                  
      
   
   
      ΠΑΡΑΡΤΗΜΑ III
      
         
            «ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Φορητή οπτική ηλεκτρονική συσκευή τροφοδοτούμενη με μπαταρίες για την προβολή εικόνων (αποκαλούμενη “βιντεο-γυαλιά”), διαστάσεων, όταν είναι διπλωμένη, περίπου 15 × 3,5 × 2,5 cm.
                        Η οπτική ηλεκτρονική συσκευή αποτελείται από δύο οθόνες τεχνολογίας υγρών κρυστάλλων (LCD), η καθεμία από τις οποίες έχει ανάλυση 640 × 480 εικονοστοιχεία (εικονικό ισοδύναμο οθόνης 80 ιντσών από απόσταση 2 μέτρων) και από κυκλώματα επεξεργασίας του ήχου, τα οποία έχουν τοποθετηθεί σε πλαίσιο παρόμοιο με εκείνο που χρησιμοποιείται στα ματογυάλια.
                        Η συσκευή φέρει τις ακόλουθες διεπαφές:
                        
                                    —
                                 
                                 
                                    είσοδο VGA,
                                 
                              
                                    —
                                 
                                 
                                    είσοδο ήχου/εικόνας (A/V).
                                 
                              Η συσκευή μπορεί να συνδεθεί με αυτόματη μηχανή επεξεργασίας πληροφοριών και με συσκευές όπως αναπαραγωγείς βίντεο, τηλεοπτικούς δέκτες ή κονσόλες παιχνιδιών.
                        Προβάλλει εικονικές τρισδιάστατες (3D) βιντεοεικόνες για ψυχαγωγικούς σκοπούς.
                     
                     
                        8528 59 31
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 59 και 8528 59 31.
                        Δεδομένου ότι η συσκευή δεν ενσωματώνει δέκτη βιντεοφωνικών σημάτων ή παρόμοια διάταξη που να επιτρέπει τη λήψη τηλεοπτικών σημάτων, η κατάταξη ως δέκτη τηλεόρασης στη διάκριση 8528 72 αποκλείεται.
                        Η συσκευή χρησιμοποιεί δύο πολύ μικρές οθόνες LCD (μία εμπρός από κάθε οφθαλμό) για τη δημιουργία ιδεατής εικόνας ισοδύναμης με εκείνη οθόνης 80 ιντσών από απόσταση 2 μέτρων. Δεδομένων των εν λόγω αντικειμενικών χαρακτηριστικών και των ιδιοτήτων, και ειδικότερα της ικανότητάς της να προβάλλει τρισδιάστατες εικόνες, η συσκευή προορίζεται για ψυχαγωγικούς σκοπούς, όπως παρακολούθηση ταινιών και τηλεόρασης ή για παιχνίδια. Συνεπώς η κατάταξη στη διάκριση 8528 51 αποκλείεται, επειδή η συσκευή δεν μπορεί να θεωρηθεί ότι χρησιμοποιείται αποκλειστικά ή κυρίως σε συστήματα αυτόματης επεξεργασίας πληροφοριών της κλάσης 8471.
                        Δεδομένου ότι η οθόνη απεικόνισης μπορεί να εμφανίζει σήματα από μηχανή αυτόματης επεξεργασίας πληροφοριών σε επίπεδο επαρκές για πρακτική χρήση με τη μηχανή αυτόματης επεξεργασίας πληροφοριών, θεωρείται ότι μπορεί να εμφανίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας.
                        Η οθόνη απεικόνισης μπορεί επομένως να καταταχθεί στον κωδικό ΣΟ 8528 59 31 ως επίπεδη οθόνη που μπορεί να εμφανίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας με οθόνη τεχνολογίας υγρών κρυστάλλων (LCD).»
                     
                  
      
   
   
      ΠΑΡΑΡΤΗΜΑ IV
      
         
            «ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Πολυλειτουργική συσκευή (καλούμενη “κέντρο πολυμέσων για αυτοκίνητα οχήματα”) του είδους που χρησιμοποιείται στα αυτοκίνητα οχήματα, αποτελούμενη από δύο κύρια συστατικά στοιχεία:
                                    
                                                —
                                             
                                             
                                                ένα ραδιοφωνικό δέκτη, σε συνδυασμό με συσκευή αναπαραγωγής CD/DVD,
                                             
                                          
                                                —
                                             
                                             
                                                μια αποσπώμενη έγχρωμη οθόνη τεχνολογίας υγρών κρυστάλλων (LCD) με επιφάνεια αφής, με διαγώνιο οθόνης περίπου 17,5 cm (7 ίντσες) και λόγο εικόνας 16:9.
                                             
                                          Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες.
                                    Η συσκευή συνοδεύεται από τηλεχειριστήριο.
                                    Στη συσκευή μπορεί να συνδεθεί πρόσθετη οθόνη.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1, 3 στοιχείο γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 59 και 8528 59 70.
                        Η συσκευή έχει σχεδιαστεί για να εκτελεί διάφορες λειτουργίες (αναπαραγωγή ήχου, αναπαραγωγή βίντεο, ραδιοφωνία, προβολή βίντεο), καμία από τις οποίες δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας της.
                        Ως εκ τούτου, κατ' εφαρμογή του γενικού κανόνα 3 στοιχείο γ), η συσκευή πρέπει να καταταχθεί στον κωδικό ΣΟ 8528 59 70 ως άλλη οθόνη απεικόνισης.
                     
                  
                        
                                    2.
                                 
                                 
                                    Πολυλειτουργική συσκευή (καλούμενη “κέντρο πολυμέσων για αυτοκίνητα οχήματα”) του είδους που χρησιμοποιείται στα αυτοκίνητα οχήματα, διαστάσεων περίπου 17 × 5 × 16 cm.
                                    Συνδυάζει στο ίδιο περίβλημα ραδιοφωνικό δέκτη, συσκευή αναπαραγωγής ήχου και βίντεο, καθώς και έγχρωμη οθόνη τεχνολογίας υγρών κρυστάλλων (LCD) με διαγώνιο οθόνης περίπου 8 cm (3,5 ίντσες).
                                    Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες.
                                    Η συσκευή μπορεί επίσης να αναπαράγει ήχο και εικόνες από μνήμη USB.
                                    Η συσκευή συνοδεύεται από τηλεχειριστήριο.
                                    Στη συσκευή μπορεί να συνδεθεί πρόσθετη οθόνη.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1, 3 στοιχείο γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 59 και 8528 59 70.
                        Η συσκευή έχει σχεδιαστεί για να εκτελεί διάφορες λειτουργίες (αναπαραγωγή ήχου, αναπαραγωγή βίντεο, ραδιοφωνία, προβολή βίντεο), καμία από τις οποίες δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας της.
                        Η συσκευή δεν έχει δυνατότητα εμφάνισης σημάτων απευθείας από αυτόματη μηχανή επεξεργασίας πληροφοριών καθώς η διεπαφή USB χρησιμοποιείται μόνο για την αναπαραγωγή ήχου ή βίντεο από μνήμη USB. Συνεπώς, η κατάταξη στις διακρίσεις 8528 51 00 και 8528 59 31 αποκλείεται.
                        Κατ' εφαρμογή του γενικού κανόνα 3 στοιχείο γ), η συσκευή πρέπει επομένως να καταταχθεί στον κωδικό ΣΟ 8528 59 70 ως άλλη οθόνη απεικόνισης.
                     
                  
                        
                                    3.
                                 
                                 
                                    Πολυλειτουργική συσκευή (καλούμενη “κέντρο πολυμέσων για αυτοκίνητα οχήματα”) του είδους που χρησιμοποιείται στα αυτοκίνητα οχήματα.
                                    Συνδυάζει στο ίδιο περίβλημα ραδιοφωνικό δέκτη, συσκευή αναπαραγωγής ήχου και βίντεο, συσκευή ραδιοπλοήγησης και έγχρωμη οθόνη τεχνολογίας υγρών κρυστάλλων (LCD) με διαγώνιο οθόνης περίπου 18 cm (7 ίντσες) και λόγο εικόνας 16:9.
                                    Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες ή δέκτες DVB-T.
                                    Η συσκευή μπορεί επίσης να αναπαραγάγει ήχο και εικόνα από κάρτα μνήμης.
                                    Η συσκευή συνοδεύεται από δύο τηλεχειριστήρια.
                                    Στη συσκευή μπορεί να συνδεθεί πρόσθετη οθόνη.
                                 
                              
                     
                        8528 59 70
                     
                     
                        Η κατάταξη καθορίζεται από τους γενικούς κανόνες 1, 3 στοιχείο γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 59 και 8528 59 70.
                        Η συσκευή έχει σχεδιαστεί για να εκτελεί διάφορες λειτουργίες (αναπαραγωγή ήχου, αναπαραγωγή βίντεο, ραδιοπλοήγηση, ραδιοεκπομπή, προβολή βίντεο), καμία από τις οποίες δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας της.
                        Κατ' εφαρμογή του γενικού κανόνα 3 στοιχείο γ), η συσκευή πρέπει επομένως να καταταχθεί στον κωδικό ΣΟ 8528 59 70 ως άλλη οθόνη απεικόνισης.»